Diari Oficial de la Generalitat Valenciana


Sumari del DOGV 8090, del 24-07-2017 (2017/6812)

RESOLUCIÓ de 13 de juliol de 2017, de l'Institut Valencià d'Atenció Social i Sanitària (IVASS), per la qual es fa pública l'oferta d'una plaça de director en el Centre Especial d'Ocupació IVASS.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8090

Data del DOGV
:   24-07-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/6812


Data del document
:   13-07-2017

Organisme emissor
:   Institut Valencià d'Atenció Social i Sanitaria

Tipus de document
:   Resolució

Descriptors 

:   * concurs administratiu

RESOLUCIÓ de 13 de juliol de 2017, de l'Institut Valencià d'Atenció Social i Sanitària (IVASS), per la qual es fa pública l'oferta d'una plaça de director en el Centre Especial d'Ocupació IVASS. [2017/6812]  
En virtut de les competències que li atribueix el paràgraf 2.e de l'article 8 del Reglament d'organització i funcionament de l'Institut Valencià d'Acció Social (IVAS) (Decret 7/2013, de 4 de gener, del Consell. DOCV 6937, 07.01.2013), el director general de l'entitat resol:  
  
  
Fer pública l'oferta d'una plaça de director del Centre Especial d'Ocupació IVASS d'acord amb les bases següents:  
  
Primera. Requisits generals dels aspirants  
a) Tindre la nacionalitat espanyola, d'un estat membre de la Unió Europea o ser nacional d'aquells estats a què, en virtut de tractats internacionals celebrats per la Comunitat Europea i ratificats per Espanya, s'aplique la lliure circulació de treballadors, en els termes en què aquesta està definida en el Tractat constitutiu de la Comunitat Europea. Així mateix, es podran presentar aspirants amb nacionalitat diferent de la mencionada en les condicions previstes en la normativa vigent.  
  
b) Tindre complits setze anys.  
c) No patir malaltia ni limitació física o psíquica que siga incompatible amb l'exercici de les corresponents funcions.  
El Servei de Vigilància de la Salut de l'IVASS emetrà l'informe d'aptitud per al desenvolupament de les funcions del lloc.  
d) No haver sigut objecte d'expedient disciplinari amb resolució de separació del servei en qualsevol de les administracions públiques, ni d'inhabilitació per a l'exercici de les funcions públiques. Les persones aspirants de nacionalitat diferent de l'espanyola hauran d'acreditar igualment no estar incurses a sanció disciplinària o condemna penal que impedisca al seu estat l'accés a la funció pública.  
2. Aquests requisits hauran de posseir-se el dia de la finalització del termini de presentació de sol·licituds, i mantindre's fins al moment de la firma del contracte de treball, s'acompanyarà l'annex III degudament omplit.  
  
Segona. Requisits de titulació  
A més dels requisits genèrics mencionats, per a participar en la convocatòria es requereix acreditar el següent:  
Estar en possessió del títol universitari de doctorat, llicenciatura, enginyeria, arquitectura o equivalent, o bé, títol universitari oficial de grau més títol oficial de màster universitari.  
  
Tercera. Presentació de sol·licituds  
Les sol·licituds, adaptades al model que es publica en l'annex I, junt amb l'annex III, hauran de presentar-se en el termini de 10 dies comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana, i presentar-les en qualsevol dels registres d'entrada de l'entitat o per qualsevol dels procediments establits en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
A la sol·licitud s'adjuntarà la fotocòpia del DNI de la persona sol·licitant, curriculum vitae i documentació justificativa dels mèrits al·legats en el currículum.  
  
Quarta. Lloc de treball que es convoca  
1. Lloc de treball número 310 de la RPT: director Centre Especial d'Ocupació IVASS.  
2. Centre de destinació: Centre Especial d'Ocupació IVAS.  
3. Localitat del lloc: Paterna (València).  
4. Naturalesa: laboral.  
5. Duració del contracte: des de la formalització del contracte fins a la incorporació del titular, cobertura reglamentària o amortització del lloc de treball.  
6. Característiques del lloc:  
- Disponibilitat i flexibilitat horària.  
- Jornada: 40 hores.  
7. Retribucions:  
- Grup A  
- Complement de destinació: nivell 24.  
- Complement específic: nivell E042.  
8. Funcions:  
- Dirigir el Centre Especial d'Ocupació seguint per a això les directrius marcades pel director general, a través del subdirector d'IVASS i els responsables de les àrees (Prestació i Avaluació del Servei, Personal, Contractació i Assumptes Generals, i Econòmica).  
- Planificació i control pressupostari, comptant per a això amb la col·laboració i l'assessorament del Servei Econòmic i del Servei de Contractació i Assumptes Generals de l'IVASS.  
- Planificar, desenvolupar, i organitzar la política de recursos humans del personal del centre, i comptarà per a això amb la col·laboració i l'assessorament del Servei de RH d'IVASS.  
- Planificar, organitzar, distribuir i coordinar les tasques realitzades en tots els departaments del CEE per a aconseguir un funcionament eficient d'aquest, així com promoure noves línies de negoci, seguint per a això criteris de productivitat, qualitat i competitivitat.  
- Planificació i gestió comercial dels productius i/o activitats de les línies de negoci del CEE, així com participar i gestionar licitacions i concursos públics, comptant per a això amb la col·laboració i l'assessorament del Servei Econòmic i del Servei de Contractació i Assumptes Generals de l'IVASS.  
- Fomentar la plena integració laboral i social de les persones amb discapacitat contractades pel CEE, a través de la realització del seu treball dins de l'IVASS o bé en empreses normalitzades.  
- Col·laborar en les matèries de la seua competència en els programes de formació i informació.  
  
Cinquena. Sistema selectiu  
1. El procés de selecció constarà de dues fases: una primera de baremació de mèrits, i la segona una entrevista.  
2. La fase de baremació consistirà a valorar els mèrits al·legats en el currículum presentat d'acord amb el barem que figura en l'annex II. Els mèrits que no s'hagen justificat documentalment en el termini de presentació d'instàncies, no seran tinguts en compte en la resolució del concurs. La seua valoració màxima serà de 20 punts.  
3. L'entrevista davant de la comissió de baremació versarà sobre el contingut del currículum presentat, l'experiència professional i aptitud per a l'exercici del lloc. Tindrà una valoració màxima de 10 punts.  
  
La puntuació mínima per a passar a la fase d'entrevista, que serà eliminatòria, es determinarà per criteri de la comissió avaluadora.  
4. El resultat final d'aquest procés de selecció estarà determinat per la suma de les puntuacions obtingudes en cada una de les fases.  
5. Totes les fases del procés selectiu, així com finalitzat el procés selectiu, es publicarà la puntuació obtinguda, la proposta de contractació de la comissió de selecció i la resolució del director general, en el tauler d'anuncis dels serveis centrals de València i en els territorials de Castelló i d'Alacant.  
  
Sisena. Comissió de selecció  
1. La comissió de selecció d'aquesta convocatòria estarà integrada per:  
President:  
Titular: Luis Gimeno Gasca  
Suplent: Julián Iniesta Romero  
Vocals:  
Titular: Amparo Ossorio Martínez  
Suplent: Mara Conca Belenguer  
Titular: Eugenia Fernández García  
Suplent: Vicenta Vilaplana Barceló  
Titular: Amparo Blesa Part  
Suplent: Carola Casans Gómez  
Titular: Laura Gabaldon Sahuquillo  
Suplent: Ana Aznar Bueno  
2. De conformitat amb el que estableix l'últim paràgraf de l'article 8 del vigent conveni col·lectiu, la participació dels sindicats en aquest procés es realitzarà per mitjà de la presència en les sessions de la comissió de selecció, amb veu però sense vot, d'un representant de cada un dels que té la condició de més representatius en IVASS.  
3. El funcionament de la comissió de selecció s'adaptarà al que estableix la Llei 39/2015, d'1 d'octubre, del procediment administratiu comú de les administracions públiques, per als òrgans col·legiats.  
  
  
Setena. Recursos  
Aquesta resolució posa fi a la via administrativa. D'acord amb els articles 123 i 124 de la Llei 39/2015, de 26 d'1 d'octubre, del procediment administratiu comú de les administracions públiques, així com els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, els interessats poden interposar recurs de reposició, amb caràcter potestatiu, davant de l'òrgan que ha dictat aquesta resolució, en el termini d'un mes comptador des de l'endemà de la publicació.  
Alternativament, si no es recorre en reposició, pot interposar-se recurs contenciós administratiu davant del jutjat del contenciós administratiu de la ciutat de València, en el termini de dos mesos comptadors des de l'endema de la publicació d'aquesta resolució.  
  
València, 13 de juliol de 2017.- El director general de l'IVASS: Ángel Bonafé Osca.  
  
  
  
  
  
  
  
ANNEX II  
  
1. Barem de mèrits  
1.1. Per formació, fins a un màxim de 10 punts, segons els apartats següents:  
1.1.1. Titulació acadèmica. Per qualsevol títol acadèmic d'igual o superior nivell a l'exigit per a l'exercici del lloc de treball a proveir, excloent-ne el que siga necessari per a l'accés al lloc: 1,5 punts per títol, fins a un màxim de 3 punts.  
Només es puntuarà el títol o títols de major nivell, entenent-se compreses en aquest aquelles altres titulacions necessàriament prèvies per a l'obtenció del nivell superior.  
1.1.2. Cursos de formació i perfeccionament. Els cursos de formació i perfeccionament que, segons el parer de la comissió, estiguen relacionats amb les funcions del lloc de treball, amb un màxim de 3 punts, d'acord amb l'escala següent:  
De 100 o més hores: 2,50 punts  
De 75 a menys de 100 hores: 2,00 punts  
De 50 a menys de 75 hores: 1,50 punts  
De 25 a menys de 50 hores: 1,00 punts  
De 15 a menys de 25 hores: 0,30 punts  
En aquest apartat no es puntuaran els cursos de valencià ni d'idiomes comunitaris. Tampoc es puntuaran els cursos d'una carrera acadèmica, doctorat ni d'instituts universitaris, quan aquests formen part del pla d'estudis del centre. Tampoc puntuaran els cursos de preparació o formació relacionats amb processos d'especialització i de selecció d'empleats públics, de promoció interna, de plans d'ocupació i d'adaptació del règim jurídic del personal a la naturalesa jurídica dels llocs de treball.  
1.1.3. Valencià. El coneixement del valencià es valorarà fins a un màxim de 2 punts, amb l'acreditació prèvia d'estar en possessió del certificat expedit o homologat per la Junta Qualificadora de Coneixements de València, d'acord amb l'escala següent:  
Coneixement Oral: 0,5 punts  
Grau Elemental: 1 punt  
Grau Mitjà: 1,5 punts  
Grau Superior: 2 punts  
Es puntuarà únicament el nivell més alt de coneixements de valencià que es posseïsca, sempre que no constituïsca requisit del lloc a proveir. En aquest últim cas, es valorarà exclusivament estar en possessió de certificat de coneixements del valencià superior a l'exigit com a requisit, d'acord amb la puntuació de l'anterior escala.  
1.1.4. Idiomes comunitaris. Es valorarà el coneixement de llengües oficials de la Unió Europea, diferents de la llengua espanyola segons els nivells especificats màxim de 2 punts, i s'acreditarà documentalment per mitjà de títols, diplomes i certificats expedits per les escoles oficials d'idiomes, per les universitats espanyoles que seguisquen el model d'acreditació d'exàmens de l'Associació de Centres de Llengües d'Educació Superior (ACLES), així com tots aquells indicats en l'annex del Decret 61/2013, de 17 de maig, del Consell, pel qual s'estableix un sistema de reconeixement de la competència en llengües estrangeres a la Comunitat Valenciana, tenint en compte les seues modificacions posteriors per ordre de la conselleria competent en matèria d'educació.  
  
El coneixement de cada idioma comunitari es valorarà fins a un màxim de 2 punts, puntuant per cada cicle complet de l'escola oficial d'idiomes o equivalent, o dels nivells o certificats segons el Marc Comú Europeu de Referència, es valorarà d'acord amb l'escala següent:  
  
Nivell Bàsic (A2): 1 punt  
Nivell Mitjà (B1): 1,5 punts  
Nivell Avançat (B2 o superior): 2 punts  
1.2. Per serveis prestats, fins a un màxim de 10 punts:  
1.2.1. Serveis prestats en lloc de director de Centre Especial d'Ocupació: per cada mes complet de serveis efectius 0,06 punts.  
1.2.2. Serveis prestats en lloc de director de qualsevol altra entitat d'economia social de les regulades en la Llei 5/2011, de 29 de març: per cada mes complet de serveis efectius 0,04 punts.  
1.2.3. Serveis prestats en categories de director en residències, centres ocupacionals i/o de dia del sector de les persones en situació de dependència: per cada mes complet de serveis efectius 0,03 punts.  
Per a justificar el temps treballat, s'haurà d'aportar un certificat de vida laboral (que expedeix la Tresoreria de la Seguretat Social). Per a saber si el temps treballat té o no relació amb el lloc de treball, s'haurà d'aportar una còpia dels contractes i el certificat d'empresa amb la descripció de les funcions desenvolupades.